ਸ੍ਰੀਲਤਾ ਬਟਲੀਵਾਲਾ
ਸ੍ਰੀਲਤਾ ਬਟਲੀਵਾਲਾ ਇੱਕ ਸਮਾਜ ਸੇਵੀ, ਔਰਤਾਂ ਦੇ ਅਧਿਕਾਰਾਂ ਦੀ ਵਕਾਲਤ ਕਰਨ ਵਾਲੀ, ਵਿਦਵਾਨ ਅਤੇ ਔਰਤਾਂ ਦੇ ਸਸ਼ਕਤੀਕਰਨ ਬਾਰੇ ਬਹੁਤ ਸਾਰੀਆਂ ਕਿਤਾਬਾਂ ਦੀ ਲੇਖਕ, ਕਰਨਾਟਕ, ਬੰਗਲੁਰੂ, (ਪਹਿਲਾਂ ਬੰਗਲੌਰ ਵਜੋਂ ਜਾਣਿਆ ਜਾਂਦਾ ਸੀ) ਭਾਰਤ ਦੀ ਰਹਿਣ ਵਾਲੀ ਹੈ। 1970 ਦੇ ਦਹਾਕੇ ਤੋਂ ਬਾਅਦ ਦੇ ਸਮੇਂ ਤੋਂ ਉਹ "ਜ਼ਮੀਨੀ ਕਾਰਜਸ਼ੀਲਤਾ, ਵਕਾਲਤ, ਸਿੱਖਿਆ, ਖੋਜ, ਸਿਖਲਾਈ," ਗ੍ਰਾਂਟ ਪ੍ਰਾਪਤ ਕਰਨ ਅਤੇ ਵਿਦਵਤਾਪੂਰਨ ਸੁਭਾਅ ਦੇ ਕੰਮਾਂ ਨੂੰ ਜੋੜਨ ਵਿੱਚ ਲੱਗੀ ਹੋਈ ਹੈ। ਔਰਤਾਂ ਦੇ ਸਸ਼ਕਤੀਕਰਨ ਦੀ ਪਰਿਭਾਸ਼ਾ 1980 ਦੇ ਦਹਾਕੇ ਦੇ ਮੱਧ ਵਿੱਚ ਪਰਿਭਾਸ਼ਤ ਹੋਈ, ਜੋ ਬਾਲਟੀਵਾਲਾ ਅਨੁਸਾਰ ਅਜਿਹੀ ਸ਼ਬਦਾਵਲੀ ਹੈ ਜੋ "ਕਲਿਆਣ, ਉੱਨਤੀ, ਭਾਈਚਾਰੇ ਦੀ ਭਾਗੀਦਾਰੀ ਅਤੇ ਗਰੀਬੀ ਹਟਾਓ" ਦਾ ਸੰਕੇਤ ਦਿੰਦੀ ਹੈ। ਬਾਲਟੀਵਾਲਾ ਅਨੁਸਾਰ ਔਰਤਾਂ ਨਾਲ ਜੁੜੇ ਸਸ਼ਕਤੀਕਰਨ ਕਾਨੂੰਨ ਭਾਰਤ ਵਿੱਚ ਅਸਾਨੀ ਨਾਲ ਪਾਸ ਹੋ ਜਾਂਦੇ ਹਨ ਪਰੰਤੂ ਇਸ ਦਾ ਅਮਲੀ ਰੂਪ ਅਖਤਿਆਰ ਕਰਨਾ ਮੁਸ਼ਕਿਲ ਹੈ, ਜਿਸਦੀ ਤੁਲਨਾ ਮਿਸਰ ਦੀ ਅਜਿਹੀ ਹੀ ਸਥਿਤੀ ਨਾਲ ਕੀਤੀ ਜਾ ਸਕਦੀ ਹੈ। ਉਸਦੀ ਰਾਇ ਅਨੁਸਾਰ, ਔਰਤਾਂ ਦੇ ਅੰਦੋਲਨ ਨੂੰ ਸੰਗਠਿਤ ਕਰਨ ਅਤੇ ਜੁਟਾਉਣ ਪ੍ਰਤੀ "ਪ੍ਰਤੀਕ੍ਰਿਆ" ਪਹਿਲਾਂ ਦੇ ਸਮੇਂ ਦੇ ਮੁਕਾਬਲੇ ਵੱਧ ਰਹੀ ਹੈ।